Baner Brasil

300px|de|Baner Brasil
300px|de|Y taleithiau yn y cytser

Mabwysiadwyd **baner Brasil** ar 12 Mai 1992. Mae'r sêr yn cynrychioli gwahanol daleithiau Brasil. Dyma'r fersiwn gyfredol o'r faner sydd wedi gweld sawl mân newid dros y degawdau - prin byddai'r lleygwr yn gweld y gwahaniaethau o'r rhai blaenorol.

Mabwysiadwyd y dyluniad wreiddiol, gyda 21 seren, ar 19 Tachwedd 1889. Cynyddwyd nifer y sêr i 22 yn 1960, i 23 yn 1968 ac i 27 yn 1992. Y cyfrannau gyfredol ar gyfer siâp y faner yw 7:10.

O 15 Tachwedd i 19 Tachwedd 1889, defnyddiwyd y faner weriniaethol gyntaf fel y faner genedlaethol - dyma oedd y cyfnod pan symudodd y wlad o fod yn Ymerodraeth i fod yn Weriniaeth.

## Hanes
Mae baner gyfredol Gwerinaieth Brasil wedi'i seilio ar faner gynharach Ymerodraeth Brasil gan addasu'n fras ond cadw'r un lliw a siâp. Roedd y gwyrdd yn y fersiwn Ymerodraethol yn cynrychioli Tŷ Braganza, Pedro I, Ymerawdwr gyntaf Brasil, tra bod y melyn yn cynrychioli Tŷ Habsburg ei wraig, yr Ymerodraethes Maria Leopoldina. Dyluniwyd y faner gan Raimundo Teixeira Mendes. Daeth y cylch glas gyda sêr bum-bwynt gwyn i ddisodli arfbais Ymerodraeth Brasil gyda'r sêr yn cynrychioli taleithiau'r wlad gan ddiweddaru ac ychwanegu fel bod angen. Ysbrydolwyd yr arwyddair *Ordem e Progresso* gan arwyddair bositifaidd Auguste Comte: "L'amour pour principe et l'ordre pour sylfaen; le progrès pour but" ("Caru fel egwyddor a threfn fel sail; cynnydd fel y nod"). Defnyddiwyd sêr ar y faner ymerodraethol er mwyn dynodi nifer y taleithiau - fel a gwneir ar faner yr Unol Daleithiau a sawl baner arall, bellach.

## Oriel Baner Hanesyddol Brasil

File:Flag of the United Kingdom of Portugal, Brazil, and the Algarves.svg|Baner Teyrnas Unedig Portiwgal, Brasil a'r Algarve (1816–1821)
File:Flag of Kingdom of Brazil.svg|Baner Teyrnas Brasil (1815–1822; tybiedig)
File:Flag Regent Prince of Brazil.svg|Baner Teyrnas annibynnol Brasil (18 Medi – 1 Rhagfyr 1822) 
File:Flag_of_Brazil_15-19_November.svg|Baner dros dro Gweriniaeth Taleithiau Unedig Brasil (15 Tachwedd – 19 Tachwedd 1889)
File:Flag of Brazil (1889-1960).svg|Baner gyntaf Gweriniaeth Ffederasiwn Brasil gyda 21 seren (1889–1960), ceir belach 27 seren

## Protocol
Dim ond yn llorweddol y gellir chwifio baner Brasil. 'Diwrnod y Faner' yw 19 Tachwedd. Dyna pryd y llosgir hen faneri sydd wedi eu treulio wrth chwifio y tu allan i swyddfeydd neu adeiladau sifil a chenedlaethol. Rhaid eu llosgi mewn canolfan filwrol.

## Baneri Swyddogol Eraill

Bandeira do Cruzeiro.svg|Baner Jac Morwrol
Flag President of Brazil.svg|Baner yr Arlywydd
Flag of the Vice President of Brazil.svg|Baner yr Is-Arlywydd
Flag of Minister of State (Brazil).svg|Baner Gweinidog Amddiffyn

## Sêr baner Brasil
bawd|250px|Dosbarthiad Sêr ar faner Brasil
Fel sawl gwlad arall, mae Brasil yn defnyddio sêr i gynrychioli taleithiau neu siroedd mewnol y wlad ar ei baner. Yn wahanol i bob gwlad arall mae gan leoliad a maint y sêr ystyr neu symbolaeth wrth eu lleoli ar y faner.

Mae'r cylch canolog yn cynrychioli'r awyr dros Rio de Janeiro (prifddinas y wlad ar y pryd) am 8.30 a.m. bore bore 15 Tachwedd 1889, dyddiad cyhoeddi'r Weriniaeth. Mae'r 27 seren yn cyfateb i'r cytserau Procyon (α Canis Minoris), Canis Major, Canopus (α Carinae), Spica (α Virginis), Hydra, Crux, Sigma Octantis (σ Octantis, Seren y Pole De), Triangulum Australe Scorpius. Mae pob un o'r 26 seren yn cynrychioli un o daleithiau'r Ffederasiwn ac mae'r 27ain seren yn cynrychioli'r Ardal Ffederal.

Mae'r band crwm yn cynrychioli llinell y cyhydedd, ac mae'r arwyddair cenedlaethol yn ymddangos arno: "Ordem e Progresso" ("trefn a datblygiad"). Mae'r cefndir gwyrdd a'r rhombws melyn yn cynrychioli'r adnoddau coedwig a mwynau.

## Sêr - Cynrychiolaeth Taleithiau
Mae nifer y sêr yn gallu amrywio gyda cynnydd (neu leihad) yn nifer taleithiau Brasil. Caent eu dosbarthu yn ôl gwahanol cytser sydd yn y ffurfafen. Dyma'r sêr sy'n cynrychioli taleithiau Brasil (ac eithrio Sigma Octantis sy'n cynrychioli'r Ardal Ffederal):

## Gweler hefyd
Gweler hefyd Baner Cymuned Gwledydd yr Iaith Portiwgaleg y mae Brasil yn aelod ohoni.

## Cyfeiriadau
## Dolenni allanol
* Brasil gan *Flags of the World*.
* Baner Brasil  (Portiwgaleg)
* Baner Brasil  (Portiwgaleg)
* Baneri hanesyddol Brasil  (Portiwgaleg)

Brasil
Categori:Brasil